ΚΑΤΑΣΚΕΥΗ ΗΛΙΑΚΟΥ ΦΙΛΤΡΟΥ 

Κατασκευή ηλιακού φίλτρου χρησιμοποιώντας φίλτρο σε μεμβράνη, συνήθως Α4, εταιρειών που δραστηριοποιούνται σε αυτόν τον χώρο.
Αυτός ο τρόπος που παρουσιάζω δεν είναι ο μοναδικός και εγώ την ιδέα την αλίευσα από άλλες παρουσιάσεις. Αυτό που θέλω να δείξω είναι το ότι μπορούμε χειροποίητα να κάνουμε ένα φίλτρο σύμφωνα με τις δικές μας ανάγκες σκεπτόμενοι όμως σε κάθε βήμα την ασφάλεια μας και την ασφάλεια των γύρω μας .
Ξεκινούμε από το καπάκι του τηλεσκοπίου, βασικό γιατί μας δίνει την εσωτερική και την εξωτερική  διάσταση του φίλτρου που θα κατασκευάσου με.
Χρησιμοποίησα MDF 7mm (αυτό βρήκα εύκαιρο στην αποθήκη, τα προηγούμενα τα έκανα από κόντρα πλακέ θαλάσσης).
Σε πρώτη φάση έκανα πατρόν για την εσωτερική διάσταση και την εξωτερική.
Δεν είναι όμως απαραίτητο, σχεδιάστε με ένα μολυβί κατευθείαν πάνω στο ξύλο το περίγραμμα.

Μετά κόψτε με μια σέγα ηλεκτρική ή αν έχετε υπομονή, με χειρός, τα ξύλα.
Το αποτύπωμα από την μολυβιά στο ξύλο θα έχει σαν αποτέλεσμα ο κύκλος να είναι κατά κάτι μεγαλύτερος από το καπάκι του τηλεσκοπίου με τρίψιμο και δοκιμές θα έρθει στο πραγματικό μέγεθος, πρέπει να είναι ελαφριά σφηνώτο για να μην πέφτει, θα μπορούσαμε το εσωτερικό καπάκι να είναι από ένα ποιο χονδρό ξύλο ή δυο ξύλα μαζί.
Τώρα μια βασική σκέψη και χάραξη. 
Πως θα πατήσει το φίλτρο εσωτερικά στο σάντουιτς στα δυο ξύλινα τελάρα.
 Και στα δυο καπάκια πρέπει να σχεδιάσετε έναν εσωτερικό κύκλο και στα δυο καπάκια στην ίδια διάσταση, μικρότερο από το εσωτερικό καπάκι συνήθως 2cm- 2,5 cm. Πρέπει να αφαιρέσετέ αυτόν τον κύκλο . 
Τώρα έχουμε ένα καλό περιθώριο για να πατήσει το φιλμ με ασφάλεια.
Και ένα μικρότερο σε διάσταση άνοιγμα είναι ουσιαστικά ο χώρος που θα περνά το φως. 
Απλοποιημένα μπορούμε να πούμε ότι κάνουμε ένα τρύπιο καπάκι.
Εστί έχουμε ένα σαν σάντουιτς από την εσωτερική διάμετρο και την εξωτερική, με το εσωτερικό άνοιγμα για το φίλτρο. Τρυπάμε τρύπες 5mm για σταθεροποιηθούν τα ξύλα και το φιλμ που θα μπει αναμεσά τους. (Οι βίδες που βλέπετε στις φωτογραφίες είναι πρόχειρες θα βάλω κοντότερες.) 

Υπομονή τελειώνουμε. Το φιλμ δεν πρέπει να είναι τεζαρισμένο αλλά χαλαρό, το φιλμ είναι αντοχής και δεν θα επιτρέψει να περάσουν οι βίδες, κάνουμε πρώτα ένα ξετρύπημα με κάτι αιχμηρό. Συγχρόνως το ξετρύπημα βοηθά στο κεντράρισμα τον τρυπημάτων.  

Τέλος καλό όλα καλά.
 Έτσι απλά είμαστε έτοιμοι, λαμβάνοντας όλα τα απαραίτητα μέτρα για ηλιακές παρατηρήσεις.